Lav et referat af nedenstående tekst:

Tekst:
Regeringen og sundhedsmyndighederne præsenterede på fredagens pressemøde efterårets nye corona- og vaccinestrategi. Her udvidede de danske sundhedsmyndigheder målgruppen for, hvem der vil få tilbudt en opdateret booster-vaccine. Vaccinerne tilbydes allerede fra næste uge til de første danskere i ny vaccinationsplan. Første udrulning til dem over 85 år Sundhedsminister Magnus Heunicke (S) kunne på pressemødet fortælle, at Danmark i næste uge vil få 1,2 millioner doser af de nye variantopdaterede vacciner, der er særligt tilpassede Omicron-varianterne. Ugen efter vil Danmark modtage yderligere 1,4 millioner doser. Om en måned vil man i alt have 4,5 millioner vaccinedoser til rådighed. Den nye booster-vaccine vil først og fremmest blive tilbudt de målgrupper, der har størst risiko for at blive syge i forbindelse med smitte. Det vil i første omgang være danskere over 85 år og plejehjemsbeboere. Plejehjemsbeboere vil få en fysisk invitation på bostederne, mens andre over 85 år får invitationen tilsendt senest den 13. september via e-boks. Derefter vil man kunne bestille tid til vaccination på vacciner.dk eller ringe til en regional hotline. Andre tilbydes vaccine i oktober Fra den 1. oktober anbefaler Sundhedsstyrelsen derudover, at alle på 50 år og derover får en booster-vaccination mod Covid-19. Opfordringen til et booster-stik gælder også hos andre udsatte dele af befolkningen. På pressemødet kom det frem, at målgruppen som noget nyt også vil omfatte gravide og personale på sundheds- og ældreområdet. Også pårørende til personer i særlig øget risiko anbefales nu at tage imod en booster-vaccine til efteråret. Personer, der ikke er en del af Sundhedsstyrelsens målgruppe for en boostervaccine mod coronavirus i efteråret, kan ikke få en vaccine, selv hvis de ønsker det. Influenzavaccine anbefales også Udover den nye booster-vaccine, vil alle på 65 år og ældre blive tilbudt en influenzavaccination. Samme invitation vil gøre sig gældende for personer med visse kroniske sygdomme, børn mellem to og seks år, gravide i andet og tredje trimester, samt personale på sundheds- og ældreområdet. Er man i målgruppe for en vaccination af både influenza og corona, vil man ifølge Sundhedsstyrelsen kunne få begge stik tilbudt på samme tid. Smittestigning i efteråret Vaccinationsudrulningen sker her i efteråret, hvor Sundhedsstyrelsen forventer, at både covid-19 og influenza vil blusse op i samfundet. Den nye vaccinationsstrategi skal særligt beskytte dem, der er i risiko for et alvorligt sygdomsforløb. - Målet er ikke et smittetal på nul, det er er umuligt med Omikron-varianten, siger sundhedsministeren Magnus Heunicke. Sundhedsstyrelsen fortæller, at man i samarbejde med både regioner, kommuner og øvrige styrelser har arbejdet på at blive klar til det nye vaccinationsprogram, så tilbuddet kan køre effektivt. De nye vaccinationer vil i de større byer blive tilbudt i de regionale vaccinationscentre, som danskerne kender det fra tidligere. Det kombineres med tilbud hos nogle lægehuse, private vaccinationscentre og særlige udkørende tilbud. Optimerede vacciner De nye variantoptimerede vacciner er en videreudvikling af de oprindelige mRNA-vacciner. Forskellen er, at de nu er blevet opdateret til både at dække omikron-varianten bedre, men Sundhedsstyrelsen forventer også, at vaccineeffekten vil vare i længere tid. - Vaccinerne virker bedre og bredere. Og den er ligeså sikker, som den vaccine vi allerede kender, siger Lars Bo Nielsen, direktør i Lægemiddelstyrelsen. Sundhedsstyrelsen fortæller, at bivirkningerne forventes at være de samme som ved de allerede kendte mRNA-vacciner.

Referat:
I løbet af få uger vil en række danskere få tilbudt nye, opdaterede coronavacciner. Folk udenfor målgruppen kan ikke få den opdaterede vaccine.